Riemkje Geveke

Riemkje Geveke, better bekend as Rine Geveke (De Gordyk, 25 juny 1915 - Lutjebroek, 22 jannewaris 2006) wie de earste froulike opnamelieder fan grammofoanplaten yn Nederlân.

Libben
Rine Geveke produsearre foar Phonogram mear as 2.800 platen. Hja krige de Gouden Harp en Willy Alberti raande ien fan syn gouden platen om ta keatling dy’t er Rine joech by har ôfskied yn 1978 yn it Amsterdamse Konsertgebou. Hja naam de platen op fan Wim Sonneveld, Max van Praag, Malando, Pipo de Clown, Corry Brokken en it Urker Mannenkoor. Mei Feike Asma reizge hja troch it lân om oargelkonserten op te nimmen. Har lêste plaat wie de earste fan Youp van 't Hek. 

Riemkje waard berne op De Gordyk yn Opsterlân. Har heit hie in izerwinkel en kocht op de Leipziger Messe foar har in akkordeon. Hja song en spile piano en fioele. Hja die hannelskorrespondinsje Frânsk, Dútsk en Ingelsk en waard sekretaresse bij de Bataafse Petroleummaatschappij yn Amsterdam, dêrnei - yn 1948 - by Decca, dat troch Philips oernommen waard. Hja ferfong har sike baas en stelde út in platerige Music for the Millions te meitsjen. De rige waard in grut súkses. 

De earste plaat dy’t hja as programmalieder makke, wie Ik sta op wacht fan Joop de Knegt, yn 1957. 
Yn 1978 gie hja mei pinsjoen. Hja ferstoar yn 'e âldens fan 90 jier.

 Keppeling om utens 
 Nekrology

Kategory:Nederlânsk administratyf meiwurker
Kategory:Nederlânsk muzykprodusint
Kategory:Nederlânsk muzikant
Kategory:Nederlânsk pianist
Kategory:Nederlânsk fioelist
Kategory:Nederlânsk sjonger
Kategory:Frysk administratyf meiwurker
Kategory:Frysk muzykprodusint
Kategory:Frysk muzikant
Kategory:Frysk pianist
Kategory:Frysk fioelist
Kategory:Frysk sjonger
Kategory:Nederlânsk persoan fan Frysk komôf
Kategory:Persoan berne op De Gordyk
Kategory:Persoan berne yn 1915
Kategory:Persoan stoarn yn 2006